**BILJEŠKE UZ FINANCIJSKE IZVJEŠTAJE ZA RAZDOBLJE**

 **OD 1. SIJEČNJA DO 31. PROSINCA 2020. GODINE**

Broj RKP – a: **15657**

Matični broj:  **03033104** OIB: **93929174665**

Naziv obveznika: **OSNOVNA ŠKOLA MATIJE GUPCA GORNJA STUBICA**

Adresa obveznika: **49245 GORNJA STUBICA, MATIJE GUPCA 2**

Oznaka razine: **31**

Šifra djelatnosti:  **8520** **Osnovno obrazovanje**

Razdjel: **000 nema razdjela**

Šifra županije/grada/općine:  **županija KRAPINSKO-ZAGORSKA ,**

 **125 općina GORNJA STUBICA**

Žiro račun: **2390001-1100018337**

IBAN: **HR8123900011100018377**

Osnovna škola Matije Gupca Gornja Stubica posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Osnovna škola Matije Gupca Gornja Stubica na kraju obračunskog razdoblja 31. prosinca 2020.g. imala je 76 djelatnika.

Financijsko poslovanje izvršeno je u skladu s propisima i financijskim mogućnostima.

Škola ima jedan žiro-račun na koji pristižu sredstva i vodi se zajedničko knjigovodstvo na analitički odvojenim kontima i prema izvoru financiranja.

Škola se financira iz više izvora. Sredstva za plaće i ostale naknade za zaposlene, te prijevoz djelatnika isplaćuje se putem Državne riznice. Sredstva za Odjel djece s teškoćama u razvoju financira MZO uplatom na IBAN škole.

Materijalni troškovi financiraju se iz decentraliziranih sredstava KZŽ, ostalih sredstava županije i jedan dio iz sredstava JLS –općine Gornja Stubica.

Od rujna 2019.g. imamo Odjel osnovnog glazbenog obrazovanja u OŠ. Plaće se isplaćuju putem Državne riznice, ostali materijalni troškovi pokrivaju se iz decentraliziranih sredstva KZŽ i participacija koje uplaćuju roditelji polaznika Glazbene škole.

U sklopu škole djeluje i Predškola koja se financira sredstvima općine te sredstvima MZO i KZŽ doznačenima preko nadležne jedinice lokalne samouprave.

 Školska kuhinja se financira uplatom roditelja, općine za učenike slabijeg imovinskog stanja, i sredstvima Krapinsko-zagorske županije kroz projekt „Zalogajček“ (osiguravanje školske prehrane za djecu u riziku od siromaštva - Fond europske pomoći za najpotrebitije).

Uključeni smo u Školsku shemu –isporuka voće i povrća / mlijeka i mliječnih proizvoda, Ugovor o provedbi Školske sheme s osnivačem KZŽ.

U sklopu projekta Baltazar 4 imamo pet pomoćnika u nastavi (troškove plaće i prijevoza isplaćuje KZŽ iz sredstva Europskog socijalnog fonda).

Jednog pomoćnika u nastavi financira KZŽ i JLS po modulu 50% KZŽ, 50% JLS.

Partner smo HCK GD Crvenog križa Čakovec u provođenju projekta Osnaživanje doprinosa organizacija civilnoga društva obrazovanju za održivi razvoj za unapređenje ekonomske i socijalne kohezije – Budućnost za nas i za vas.

Sudjelovali smo u projektu Erasmus+ KA1 Rastimo u učenju i poučavanju (Sporazum o dodjeli bespovratnih sredstava –Agencija za mobilnost i programe EU, projekt je trajao do kolovoza 2020.)

U 2019.g. postajemo partner Edukacijskog centra iz Irske u provođenju novog projekta ERASMUS+ KA201 STEAMing, projekt traje od 09/2019. do 08/2022.g.

**Bilanca**

Ukupna vrijednost imovine na dan 31.12.2020.godine iznosi 6.724.814,00 (AOP 001 Bilance),što je jednako obvezama i vlastitim izvorima (AOP 168 Bilance).

Razlika između početnog i završnog stanja na računima dugotrajne imovine nastala je zbog rashodovanja uredske opreme i namještaja, nabave nove opreme i povećanja vrijednosti poslovnog objekta. Oprema se rashodovala jer je povjerenstvo za popis imovine i obveza ustanovilo kako je oprema neupotrebljiva te je dala prijedlog za rashod iste, a ravnatelj je donio odluku o rashodovanju.

Za ispravak vrijednosti korištene su propisane stope.

Znatno je povećana vrijednost Poslovnog objekta AOP 010 zbog povećanja vrijednosti zgrade Područne škole Sveti Matej i Knjiga AOP 031 zbog nabave knjiga (udžbenika za učenike) i ispravak vrijednosti knjiga AOP 035 zbog jednokratnog otpisa knjiga, stavljanjem udžbenika u upotrebu.

Financijska imovina –AOP 067 Novac na računu- odnosi se na primljena sredstva za provođenje EU projekta Erasmus + KA201, Erasmus KA1, Reception, uplate roditelja za glazbenu školu, sredstva školske zadruge.

Depoziti, jamčevni polozi i potraživanja od zaposlenih te za više plaćene poreze i ostalo AOP 073 - početno stanje povećano je za 1152,1%. Razlog povećanja je što u 2020.g. nije išla refundacija naknade plaća za bolovanje na teret HZZO-a i imamo potraživanje za više plaćene doprinose (korekcija plaće za studeni).

Potraživanja za prihode poslovanja-AOP 141 –odnose se na potraživanja od JLS za sufinanciranje školske kuhinje, potraživanja od KZŽ –Školska shema, potraživanja od roditelja za školsku kuhinju i prijevoz po DPS-u, od djelatnika za prehranu, potraživanje za najam školskog prostora.

Potraživanja od prodaje nefinancijske imovine AOP158 – odnosi se na potraživanje od prodaje stana

Rashodi budućih razdoblja AOP 164 –evidentirani su rashodi za zaposlene za prosinac 2020.g., pretplata na časopise za 2021.g., osiguranje i ostali materijalni troškovi.

Povećane su obveze AOP 168 za 11,7%, odnose se na obveze za zaposlene i obveze za materijalne rashode.

AOP 239 Višak prihoda poslovanja – iznosi 187.672,00 kn. Provedena je korekcija rezultata propisana čl. 82 Pravilnika o proračunskom računovodstvu te je viškom prihoda poslovanja i prenesenim viškom iz prethodne godine pokriven manjak prihoda od nefinancijske imovine.

AOP 250 i 251 Izvanbilančni zapisi –odnose se na tuđu opremu dobivenu na korištenje (vlasništvo CARNET-a i MZO-a) -644.659,98 kn, primljenu bjanko zadužnicu (Parketmont, vl. Boris Jurin –jamstvo za otklanjanje nedostataka na izradi poda u dvorani)-50.000,00 kn i potencijalne obveze po osnovi sudskih sporova (isplata razlike plaće) -745,79 kn.

Školska ustanova nema iskazane podatke u bilanci o dugoročnim i kratkoročnim kreditima i zajmovima te kamatama na kredite i zajmove. Škola nema izdanih mjenica i zadužnica kao instrumenta osiguranja plaćanja, nema upisanu hipoteku na nekretnine u zemljišnim knjigama.

**Obrazac PR RAS**

**Prihodi poslovanja**

AOP 052 Tekuće pomoći od institucija i tijela EU – ostvareni su 64,7 % manji prihodi, u 2019.g. škola je postala partner Edukacijskog centra iz Irske u europskom projektu Erasmus+ KA 201 pa smo u prošloj godini ostvarili prihod za provođenje navedenog projekta. U 2020.g. ostvarili smo prihod po završnom izvješću za projekt Reception.

AOP 067 Tekuće pomoći temeljem prijenosa EU sredstava – ostvareni su 496,2 % veći prihodi u odnosu na 2019.g. –zbog isplaćenih sredstava od HZZ-a za sufinanciranje zapošljavanja za stjecanje prvog radnog iskustva/pripravništvo (sredstva Europske unije iz Europskog socijalnog fonda) i isplate po završnom izvješću za projekt Erasmus KA 101 (Agencija za mobilnost i programe EU).

AOP 085 Prihodi od zakupa i iznajmljivanja imovine – u odnosu na 2019.g. 59,5 % veći prihod od iznajmljivanja stana, naplaćeno potraživanje prethodne godine.

AOP 111 Prihod po posebnim propisima – manji za 17,9 %, zbog izvanredne situacije i održavanja online nastave, smanjen je prihod od uplate roditelja za prehranu u školskoj kuhinji i nema održavanja terenske nastave.

AOP 124 Prihodi od prodaje proizvoda i robe te pruženih usluga –manji za 47,5% u odnosu na prethodnu godinu-nije bilo iznajmljivanja školskog prostora, prodaje proizvoda Školske zadruge.

AOP 128 Tekuće donacije – manje za 31,2 %, nema donacija poduzetnika, u 2020.g. imamo donaciju GD CK Čakovec, projekt Budućnost za nas i za vas.

AOP 129 Kapitalne donacije – veće za 120,7 % a odnosi se na donaciju GD CK Čakovec, projekt Budućnost za nas i za vas i donacija fizičke osobe za nabavu knjiga za knjižnicu.

AOP 131 Prihodi iz nadležnog proračuna –povećani su u odnosu na 2019.g. za 59,8 %. Zbog izvanredne situacije i oštećenja zgrada, matične škole i područnih škola, u potresu imali smo veće troškove sanacija.

Izvršena je i zamjena poda u sportskoj dvorani i sanacija krova sportske dvorane.

Sredstva Županije (2.062.035,64 kn),decentralizirana u iznosu od 1.328.894,82 kn i ostala sredstva županije u iznosu od 733.140,82 kn, iskazana su na AOP-u 132 (1.656.799 kn) i AOP-u 133 (405.237 kn).

Ostala sredstva županije u iznosu od 733.140,82 kn kao trošak knjižena su:

AOP 150 račun 3111 99.360,00 kn (plaća PUN)

AOP 150 račun 3121 20.875,00 kn (regres, božićnica PUN)

AOP 158 račun 3132 16.394,48 kn (plaća Baltazar)

AOP 163 račun 3212 7.166,37 kn (prijevoz na posao i s posla PUN)

AOP 162 račun 3211 2.712,00kn (tr. natjecanja)

AOP 167 račun 3221 80,00 kn (tr. natjecanja)

AOP 168 račun 3222 755,00 kn (tr. natjecanja)

AOP 168 račun 3222 4.638,56 kn (namirnice –Zalogajček)

AOP 168 račun 3222 11.448,95 kn (Školska shema)

AOP 176 račun 3232 538.092,71 kn (sanacije oštećenja u potresu, izmjena poda u sportskoj dvorani,

 sanacija krova sportske dvorane)

AOP 181 račun 3237 18.000,00kn (naknade e-Tehničar, Građanski odgoj)

AOP 366 račun 4226 10.000,00 kn (nabava glazbenih instrumenata)

 3.617,75 kn (uplata za Školsku shemu za 2019.g.)

**Rashodi poslovanja**

AOP 149 Rashodi za zaposlene -ostvareni su 9,8% više, nego prošle godine, rezultat isplaćenih prava iz Kolektivnog ugovora.

AOP 161 Naknade troškova zaposlenima –rashod manji za 36,5 %, zbog pandemije Covid 19 manji troškovi službenih putovanja, naknade za prijevoz na rad, stručno usavršavanje.

AOP 166 Rashodi za materijal i energiju –ostvareni su 23,6 % manji nego prošlu godinu, zbog organizacije rada u uvjetima pandemije Covid 19 manji su troškovi materijala i energije.

AOP 174 Rashodi za usluge – veći za 58,20% u odnosu na 2019.g., a povećani troškovi su evidentirani na uslugama tekućeg i investicijskog održavanja zbog sanacija zgrada matične i područnih škola stradalih u potresu, izmjene poda u dvorani, sanacija krova dvorane. Povećani su troškovi za intelektualne i osobne usluge –zbog ugovora o djelu za e-Tehničara i provođenje Građanskog odgoja.

AOP 185 Ostali nespomenuti rashodi –manji za 42,2%, nema organizirane izvanučioničke nastave, škole plivanja, Novigradsko proljeće.

AOP 193 Financijski rashodi- manji, novi način poslovanja (internet bankarstvo HPB)

AOP 246 Naknade građanima u naravi – rashod veći za 429,9% zbog nabave udžbenika radnog karaktera koji se koriste jednu godinu i daruju se učenicima.

AOP 341 Rashodi za nabavu nefinancijske imovine – veći za 99,7 % u odnosu na 2019.g.

Nabavljena su računala i računalna oprema, sportska oprema, glazbeni instrumenti, kosilice, parnokonvekcijska pećnica, knjige za knjižnicu, udžbenici. Na AOP 393 imamo Rashod za dodatna ulaganja na građevinskim objektima (sanacija PŠ Sv. Matej, Dobri Zdenci, Hum Stubički i MŠ).

UKUPNI PRIHODI OSTVARENI U 2020. G. IZNOSE 10.396.414,00

UKUPNI RASHODI OSTVARENI U 2020. G. IZNOSE 10.466.296,00

OSTVAREN JE MANJAK PRIHODA U IZNOSU 69.882,00

Preneseni višak iz prethodnih godina iznosi 257.554,00 kn. U 2021.g. prenosimo višak u iznosu od 187.672,00 kn, a odnosi se na EU projekt Erasmus+ KA201, KA1, Reception, uplate roditelja za glazbenu školu, sredstva školske zadruge.

**Obrazac RAS-funkcijski**

Uz osnovno obrazovanje –brojčana oznaka funkcijske klasifikacije 0912 (zabilježeno povećanje rashoda 15,4% u odnosu na 2019.g.), škola ima i predškolsko obrazovanje te smo troškove povezane s predškolom prikazali u AOP 112, brojčana oznaka funkcijske klasifikacije 0911 (povećanje rashoda za 15,5 %). Rashode hrane (školske kuhinje) i prijevoza namijenjenog za učenike prikazali smo u AOP 122, brojčana oznaka funkcijske klasifikacije 096 Dodatne usluge u obrazovanju (zabilježeno manje rashoda u odnosu na 2019.g. za 13,7% zbog organizacije nastave na daljinu uslijed pandemije Covid 19).

**Obrazac P-VRIO**

Tijekom 2020.g. iskazana je promjena u vrijednosti proizvedene dugotrajne imovine, povećana je vrijednost zgrade Područne škole Sveti Matej za 626.963,51 kn na temelju Zaključka o prijenosu kapitalnih ulaganja KZŽ na školu.

Zabilježeno je i smanjenje vrijednosti imovine u iznosu od 417,00 kn, koje je nastalo uslijed rashoda dugotrajne imovine, (opreme) koja je imala knjigovodstvenu vrijednost.

**Obveze**

Stanje obveza 31.12.2020.g. (AOP036) odnose se na obveze za zaposlene koje će biti podmirene u siječnju 2021.g., obveze za materijalne rashode –nedospjele obveze koje ćemo podmiriti tokom siječnja i veljače i ostale tekuće obveze koje se odnose na primljene EU predujmove.

U Gornjoj Stubici, 29.01.2021.

Osoba za kontaktiranje: Ravnateljica:

Karmen Lisak-Sinković Sanja Knezić, prof.

Telefon za kontakt:

049/289164 M.P. \_\_\_\_\_\_\_\_\_\_\_\_\_\_\_\_\_\_

 Odgovorna osoba (potpis)